包瑛

包瑛（），直隸淮安府山陽縣人，明朝政治人物。

生平
正統三年（1438年）戊午科應天鄉試第五名舉人，為《禮記》經魁。官監察御史，陞福建按察司僉事（清）衛哲治修（清）葉長揚、顧楝高纂，清咸豐二年重刻本，乾隆《淮安府志·卷二十》：正統三年戊午 包瑛，山陽人。歷官御中，陞福建僉事。舊志誤作景泰庚午，今從南國賢書改正。。酷吏門達執掌錦衣衛，大肆逮捕文官，包瑛因校尉告發被捕。為官清廉，不勝冤屈，自縊而死《明史·卷307》：外戚都指揮孫紹宗及軍士六十七人冒討曹欽功，達發其事。紹宗被責讓，余悉下獄。盜竊戶部山西司庫金，巡城御史徐茂劾郎中趙昌、主事王珪、徐源疏縱。達治其事，皆下獄謫官。達以囚多，獄舍少，不能容，請城西武邑庫隙地增置之，報可。御史樊英、主事鄭瑛犯贓罪。給事中趙忠等報不以實。達劾其徇私，亦下獄謫官。給事中程萬里等五人直登聞鼓，有軍士妻冤，會齋戒不為奏。達劾諸人蒙蔽，詔下達治。已，劾南京戶部侍郎馬諒，左都御史石璞，掌前府忻城伯趙榮，都督同知范雄、張斌老瞶，皆罷去。裕州民奏知州秦永昌衣黃衣閱兵。帝怒，命達遣官核，籍其貲，戮永昌，榜示天下。並逮布政使侯臣、按察使吳中以下及先後巡按御史吳琬等四人下獄，臣等停俸，琬等謫縣丞。御史李蕃按宣府，或告蕃擅撻軍職，用軍容迎送。御史楊璡按遼東，韓琪按山西，校尉言其妄作威福。皆下達治，蕃、琪並荷校死。陝西督儲參政婁良，湖廣參議李孟芳，陝西按察使錢博，福建僉事包瑛，陝西僉事李觀，四川巡按田斌，雲南巡按張祚，清軍御史程萬鐘及刑部郎中馮維、孫瓊，員外郎貝鈿，給事中黃甄，皆為校尉所發下獄。瑛守官無玷，不勝憤，自縊死，其他多遣戍。湖廣諸生馬雲罪黜，詐稱錦衣鎮撫，奉命葬親，布政使孫毓等八人咸賻祭。事覺，法司請逮問，卒不罪雲。達初欲行督責之術，其同列呂貴曰：「武臣不易犯，曹欽可鑒也。獨文吏易裁耳。」達以為然，故文吏禍尤酷。。六科因此彈劾左都御史李賓、右副都御史林聰法度廢弛，二人皆下獄《大明英宗睿皇帝實錄·卷之三百五十九》：天順七年十一月○壬午 下左都御史李賓、右副都御史林聰錦衣衛獄。時福建僉事包瑛自以在任頗守法乃為校尉誣以罪系都察院獄，不勝忿，自縊死。賓、聰劾提牢御史陳相疏脫，六科給事中復劾賓、聰法度廢弛，且不請罪，遂與相俱下獄。。

紀念
淮安城內曾有經魁坊、繡衣坊，均當地為包瑛所立（清）衛哲治修（清）葉長揚、顧楝高纂，清咸豐二年重刻本，乾隆《淮安府志·卷五》：都憲坊 爲楊理立 内臺太史坊 爲李元立 狀元及第坊 學士尚書坊 俱爲丁士美立 攀龍翥鳳坊 爲趙-{云}-立 青雲接武坊 爲蔣琮立 皇都得意坊 爲楊槃立 步青雲坊 爲樊琦立 皇甲傳芳坊 青雲接武坊 爲胡璉一門立 補袞坊 都憲坊 俱爲潘塤立 經元坊 爲徐志杜瀾立 經魁坊 繡衣坊 俱爲包瑛立 世美坊 爲高綬立 世恩坊 爲金良弼立 賓賢坊 爲馮節立 都憲坊 爲盧蕙立 飛騰坊 爲芮毓立。。

參考文獻

Y
Category:淮安人
Category:明朝監察御史
Category:明朝福建按察司僉事
Category:明朝自縊者